जेलमा रहेका भारतीय कम्युनिस्ट पार्टी (माओवादी) सम्बद्ध नेताहरूमध्ये सबैभन्दा वरिष्ठ नेता कोन्नाथ मुरलिधरन अर्थात कमरेड अजिथको स्वास्थ्योपचारप्रति सरकारी उदासीनतालाई लिएर मानवअधिकारवादीहरू, सामाजिक कार्यकर्ताहरू, परिवारका सदस्यहरू र माओवादी आन्दोलनका शुभचिन्तक तथा समर्थकहरूले गम्भीर चासो व्यक्त गर्नुका साथै सरकारी नीतिप्रति आलोचना र निन्दा प्रकट गरेका छन् । ६४ वर्षीय अजिथ मुटु र छाती लगायत थुप्रै किसिमका बिमारीबाट पीडित हुनुहुन्छ ।
